રાજકોટ જિલ્લા પંચાયતના પ્રમુખ અને ઉપપ્રમુખની ચૂંટણીનો હાઇ વોલ્ટેજ ડ્રામા તાજેતરમાં પૂરો થયો છે. પ્રમુખપદે અલ્પાબેન ખાટરિયા, ઉપપ્રમુખપદે સુભાષભાઇ માંકડિયા ચુંટાઇ આવ્યા છે. હવે આગામી માસમાં ચાર મહત્વની કમિટિમાં ચેરમેનપદ મેળવવા અને સભ્યપદ મેળવવા માટે જિલ્લા પંચાયતના કોંગી સભ્યોમાં જોરદાર લોબિંગ શરૂ થયું છે. ચાર સમિતિના ચેરમેનપદ માટે ૧૬ જેટલા મુરતિયા તૈયાર છે અને નજીકના દિવસોમાં જ આ મામલે ધમાસાણ થશે. આ માટે સભ્યોમાં ચેમ્બર મીટિંગ, સિટિંગ અને ભજીયા પાર્ટીનો પ્રારંભ થઇ ગયો છે. આગામી દિવસોમાં કોંગી સભ્યોમાં ફરી એક ખવત જૂથવાદ નજરે આવે તો નવાઇ નહીં.